PROIECT DE ACTIVITATE DIDACTICĂ



**Unitatea de învățământ** : G.P.N. Rădești

**Educatoare** : prof. înv. preșcolar Panainte Costinela- Elena

**Grupa** : mică

**Data** : 27 noiembrie 2020

**Tema anuală :** Cine sunt/suntem?

**Tema proiect tematic** : Eu și lumea mea

**Subtema** : Suntem românași mândri

**Domeniul** : Domeniul limbă și comunicare

**Tema activității** : „Țara mea” (autor necunoscut)

**Mijloc de realizare** : memorizare

**Obiective operaționale** :

O1- să memoreze conținutul poeziei

O2- Să redea corect și expresiv intonația, accentul, pauza, ritmul, tonul și nuanțarea vocii în timpul recitării;

O3- să-și îmbogățească vocabularul cu noi cuvinte și expresii;

**Strategia didactică** :

* *Metodologia didactică* : conversația, observația, explicația, expunerea, exercițiul
* *Mijloace de învățământ* : planșe semnificative pentru poezie, drapelul, ecusoane- recompense
* *Forme de organizare* : frontală, pe grupuri, individuală

**Tipul lecției** : comunicare/asimilare de noi conținuturi

**Metode de evaluare** : orală

**Material bibliografic** : Curriculum pentru învățământ preșcolar, București, 2009

**Durata** : 20 minute

**DEMERSUL DIDACTIC**

|  |  |  |  |  |  |
| --- | --- | --- | --- | --- | --- |
| **Nr. crt.** | **Evenimentele****activității** | **Ob.****op.** | **Conținuturile esențializate ale activității** | **Strategia didactică** | **Evaluare**  |
| 1 | Momentorganizatoric |  | Se aerisește sala de grupă; se aranjează scaunele copiilor în formă de semicerc; se pregătește materialul didactic; se introduc copiii în sala de grupă și se controlează ținuta acestora. |  |  |
| 2 | Captarea atenției |  | Se realizează prin prezentarea drapelului țării noastre și a unui album cu imagini din diferite regiuni din țară. |  |  |
| 3 | Reactualizarea cunoștințelor anterioare |  | Se poartă o mică discuție despre țara noastră pe înțelesul copiilor. | Conversația  | Orală  |
| 4 | Enunțarea obiectivelor și a temei activității |  | Se prezintă în termeni accesibili tema și obiectivele activității, solicitând copiilor atenție și implicare. | ExpunereaConversația  |  |
| 5 | Dirijarea învățării |  | **Recitarea model a poeziei**Educatoarea recită clar și expresiv poezia în întregime, iar la cea de-a doua recitare va indica elementele semnificative din poezie. Pentru cea de-a treia recitare educatoarea insistă pe executarea gesturilor și mimicii necesare. | Expunerea Exercițiul  |  |
| 6 | Obținerea performanței | O1O2 | **Repetarea poeziei de către copiii.** Învățarea poeziei se realizează pe unități logice – strofa 1, strofele 1- 2, cu reluarea fiecărei unități anterioare învățate de fiecare dată.Un număr de 3-5 copii recită pe unități logice; 3-4 copii recită poezia global, iar în final se recită poezia în lanț. Se va insista pe recitarea corectă, clară și expresivă a versurilor. | Exercițiul  |  Orală  |
| 7 | Asigurarea transferului | O3 | Se insistă asupra explicării unor cuvinte noi și expresii întâlnite pe parcursul recitării poeziei. Se fixează cuvintele și expresiile noi întâlnite în poezie.Se formează propoziții cu acestea. | Explicația ConversațiaProblematizarea | Orală  |
| 8 | Evaluarea  |  | Se realizează aprecieri individuale și colective asupra activității desfășurate, se oferă recompense (ecusoane tricolore) | Conversația  |  |
| 9. | Retenția  |  | Se fixează titlul poeziei și semnificația . | Conversația  | Orală  |